Forslag til RÅDETS FORORDNING om ændring af forordning (EØF) nr. 1766/92 for så vidt angår beregning af importtold for visse kornarter

(forelagt af Kommissionen)

BEGRUNDELSE

1. Den 26. juli 2002 bemyndigede Rådet Kommissionen til at underrette WTO om, at EU havde til hensigt at ændre de indrømmelser for korn henhørende under position 1001 10 50 (hård hvede), 1001 90 95 (blød hvede, undtagen spelt til udsæd og hård hvede), 1002 00 00 (rug), 1003 00 50 (byg), 1005 (majs, undtagen hybridmajs til udsæd) og 1007 00 90 (sorghum, undtagen hybridsorghum til udsæd), der er fastsat i EU's liste CXL, der er knyttet som bilag til GATT, og at EU var parat til at indlede forhandlinger og konsultationer med WTO's medlemmer i henhold til artikel XXVIII i GATT 1994.

2. Kommissionen har ført forhandlinger i samråd med Artikel 133-Udvalget og inden for rammerne af Rådets forhandlingsdirektiver.

3. Forhandlinger med myndighederne i USA og Canada, som har forhandlingsrettigheder for produkter henhørende under KN-kode 1001 90 95 (blød hvede, undtagen spelt til udsæd og hård hvede) og 1003 00 50 (byg) er blevet afsluttet i form af en brevveksling.

4. Anvendelsen af disse aftaler gør det nødvendigt at ændre visse bestemmelser i forordning (EØF) nr. 1766/92.

2002/0292 (CNS)

Forslag til RÅDETS FORORDNING om ændring af forordning (EØF) nr. 1766/92 for så vidt angår beregning af importtold for visse kornarter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen [1],

[1] EFT C ... af ..., s. ...

under henvisning til udtalelse fra Europa-Parlamentet [2], og

[2] EFT C ... af ..., s. ...

ud fra følgende betragtninger:

(1) Ifølge artikel 10, stk. 2, i Rådets forordning (EØF) nr. 1766/92 af 30. juni 1992 om den fælles markedsordning for korn [3] anvendes der en supplerende og afvigende mekanisme til beregning af importtold for bestemte basiskornarter.

[3] EFT L 181 af 1.7.1992, s. 21. Forordningen er senest ændret ved forordning (EF) nr. 1666/2000 (EFT L 193 af 29.7.2000, s. 1).

(2) Denne afvigende mekanisme blev afskaffet for hvede af middelgod og lav kvalitet samt for byg efter afslutningen af forhandlingerne med USA og Canada under artikel XXVIII i GATT, godkendt ved Rådets afgørelse .../... [4] og ved Rådets afgørelse .../... [5].

[4] EFT L ... af ..., s. ...

[5] EFT L ... af ..., s. ...

(3) Forordning (EØF) nr. 1766/92 bør ændres i overensstemmelse hermed.

UDSTEDT FØLGENDE FORORDNING:

Artikel1

I artikel 10 i forordning (EØF) nr. 1766/92 affattes stk. 2, 3 og 4 således:

"2. Uanset stk. 1 er importtolden for produkter henhørende under KN-kode 1001 90 91, ex 1001 90 99, 1002, ex 1005 undtagen hybridmajs til udsæd, og ex 1007 undtagen hybridsorghum til udsæd, lig med den interventionspris, der gælder for disse produkter ved import, og som forhøjes med 55 %, med fradrag af den cif-importpris, der gælder for den pågældende sending. Dog kan tolden ikke overstige toldsatsen i den fælles toldtarif.

3. Med henblik på beregning af den importtold, der er nævnt i stk. 2, fastslås repræsentative cif-importpriser for de produkter, der er nævnt i stk. 2.

Disse repræsentative cif-importpriser udarbejdes regelmæssigt.

4. Gennemførelsesbestemmelserne til denne artikel er fastsat efter proceduren i artikel 23.

Disse bestemmelser definerer blandt andet:

a) mindstekravene til blød hvede af god kvalitet

b) de prisnoteringer, der skal anvendes

c) muligheden for, hvis det viser sig at være hensigtsmæssigt, i bestemte tilfælde at give importørerne mulighed for inden, den pågældende forsendelse ankommer, at vide hvilken tarif der vil blive anvendt."

Article 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

>TABELPOSITION>